ગઇ તારીખ ૧૩/૦૧/૨૦૧૯ ના રોજ અમદાવાદના રહેવાસી બળદેવભાઇ મહેરીયાએ શિહોર પોલીસ સ્ટેશનમાં એવા મતલબની ફરિયાદ કરેલ હતી કે, અગાઉ પોતાને સસ્તા ભાવે ડોલર આપવાની લાલચ એક ગેંગ દ્રારા આપવામાં આવેલ હતી અને પૈસાની લાલચમાં પોતે અમેરીકન ડોલર લેવા તૈયાર થયેલ અને ગઇ તારીખ ૩૦/૧૧/૨૦૧૮ ના રોજ આ ગેંગના સાગરીતો દ્રારા ફરિયાદીને શિહોર ખાતે બોલાવેલ અને ૨૦૦૦૦ અમેરીકન ડોલર રૂપિયા સાત લાખમાં આપવાની લાલચ આપતા ફરિયાદી શિહોર ખાતે આવતા આ ગેંગના ચાર સાગરીતોએ ફરિયાદીને અમેરીકન ડોલરના બંડલ બતાવી સામે રૂપિયા સાત લાખ લઇ લીધેલા અને બદલામાં ડોલર આપેલ નહી અને ત્યાથી નાશી છુટેલા હતા.